Ralja (Smederevo)

**Ralja** je naseljeno mesto grada Smedereva u Podunavskom okrugu. Prema popisu iz 2011. u naselju je bilo 1209 stanovnika (prema popisu iz 2002. bilo je 1537 stanovnika).

## Historija

Selo leži jugozapadno od Smedereva. Ralja je mlado naselje koje je osnovano za vladavine kneza Miloša. Na ovome mestu je bila alija koju su iskorićavala susedna sela Radinac, Vranovo, Vrbovac i varošica Kolari. Predanje veli da je jednom prilikom, prolazeći ovuda knjaz Miloš, video nekoliko koliba na drumu između Vranova i Radinca u kojima su stanovali neki novi doseljenici. Naredio je odmah da se nasele na današnje mesto i da obrazuju selo. U početku je imalo samo nekoliko kuća, tada su u selu bile porodice Đorđevića (Milenkovića), Petrovića (Jovanovića), Nedeljkovića (Simića), Perišića i Spasića. Predak Đorđevića, Đorđe, došao je od Leskovca bežao „preko“, i kad se iz „preka“ vratio nastanio se u današnju Ralju. Predak Petrovića (Jovanovića), Miljko, došao takođe iz Leskovca, i on je bežao „preko“ i neko vreme stanovao u radničkom ataru. Nedeljkovići, koji su se ranije prezivali Simići, starinom su iz Grljana, Spasići iz „istočnih krajeva“, a Perišići od Leskovca. Sve do 1840. g. selo je bilo malo. Od tada pa do 60-ih godina prošloga veka doselile su se sve tadašnje porodice.

Godine 1846. Ralja je imala 30 kuća, a po popisu iz 1921, god. u selu je bilo 125 kuća sa 664 stanovnika. Crkva i parohija bili su u Vranovu. (podaci datiraju krajem 1925. godine).
 Selo ima školu od 1926. god.

## Demografija
U naselju Ralja živi 980 punoletnih stanovnika, a prosečna starost stanovništva iznosi 40,8 godina (40,1 kod muškaraca i 41,5 kod žena). U naselju ima 369 domaćinstava, a prosečan broj članova po domaćinstvu je 3,28.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Dosenjenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

Inače Monografija Podunavske oblasti (Pančevo, 1929 g.) koju je sastavio dr Vladimir Margan sačinjena je od tri dela i predstavlja i danas jedno od nezaobilaznih dela za proučavanje Srbije i Banata.

Napisali su najbolji poznavaoci pojedinih tema i problema – istaknuti istoričari, profesori univerziteta, direktori škola, seoski načelnici, ekonomisti, inžinjeri, socijolozi, lekari, crkvena lica, pravnici, kustosii bibliotekari. Ukupno 61 autor. 
Stavljajući današnjim čitaocima na uvid ovo delo, koje se prvi put pojavljuje u ovom obliku, verujemo da ćemo zadovoljiti već dosta raširen interes za proučavanje prošlosti naših naselja.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)